**PASTOVIŲ TEISINIŲ PASLAUGŲ TEIKIMO SUTARTIS**

20\_\_\_ m. \_\_\_\_\_\_\_\_\_\_\_\_\_\_\_\_\_\_\_ \_\_\_ d.

\_\_\_\_\_\_\_\_\_\_\_\_\_\_\_\_\_\_\_\_\_

(vieta)

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_***,juridinioasmens kodas: \_\_\_\_\_\_\_\_\_\_\_\_\_\_, buveinės adresas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,tel. Nr.: \_\_\_\_\_\_\_\_\_\_\_\_\_\_, el. paštas: \_\_\_\_\_\_\_\_\_\_\_\_\_\_\_\_\_\_, atsiskaitomosios banko sąskaitos Nr.: LT\_\_\_\_\_\_\_\_\_\_\_\_\_\_\_\_\_\_, bankas \_\_\_\_\_\_\_\_\_\_, atstovaujama direktoriaus (-ės) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio (-ios) įmonės įstatų pagrindu, toliau vadinama ***„Klientu“****,* iš vienos pusės, ir

***Teisininkė Rūta Malevskytė***, dirbanti pagal individualios veiklos vykdymo pažymą Nr. 703830, tel. Nr.: +370 650 59555, el. paštas: [info@teisinekonsultacija.lt](mailto:info@teisinekonsultacija.lt), atsiskaitomosios banko sąskaitos Nr.: LT79 7300 0100 9483 5437, bankas AB Swedbank, toliau vadinama ***„Teisininkė“***, iš kitos pusės,

toliau kartu vadinami ***„Šalimis“***, o kiekvienas atskirai – ***„Šalimi“***, su­da­rė šią Pastovių teisinių paslaugų teikimo sutartį, toliau vadinama ***„Sutartis“***, ir susitarė:

**1. PASTOVIŲ TEISINIŲ PASLAUGŲ PLANAI**

1.1. Teisininkė, šios Sutarties galiojimo laikotarpiu, įsipareigoja kiekvieną mėnesį teikti Klientui toliau nurodytos trukmės teisines paslaugas:

|  |  |  |  |  |
| --- | --- | --- | --- | --- |
| **Eilės Nr.** | **Suteikiamų paslaugų valandų skaičius per mėnesį** | **Vienos valandos įkainis (be PVM)** | **Paslaugų kaina per mėnesį (be PVM)** | **Pažymėti ✔️ pasirinktą planą** |
| 1. | 1 val. / mėn. | 90,00 EUR/val. | 90,00 EUR/mėn. | ⚪️ |
| 2. | 3 val. / mėn. | 73,33 EUR/val. | 220,00 EUR/mėn. | ⚪️ |
| 3. | 5 val. / mėn. | 66,00 EUR/val. | 330,00 EUR/mėn. | ⚪️ |
| 4. | 10 val. / mėn. | 60,00 EUR/val. | 600,00 EUR/mėn. | ⚪️ |
| 5. | 20 val. / mėn. | 45,00 EUR/val. | 900,00 EUR/mėn. | ⚪️ |

1.2. Už šios Sutarties 1.1. punkte pasirinktą mėnesinį pastovių teisinių paslaugų mokestį Klientui suteikiamas atitinkamas Sutarties 1.1. punkte nurodytas teisinių paslaugų valandų skaičius per mėnesį.

1.3. Kliento Sutarties 1.1. punkte pasirinktas mėnesinis teisinių paslaugų mokestis yra nurodytas eurais be PVM. Jeigu sąskaitą išrašanti Teisininkė yra / tampa PVM mokėtoja, prie šios Sutarties 1.1. punkte nurodytos Kliento pasirinktos teisinių paslaugų mokesčio sumos yra pridedamas PVM.

1.4. Į Kliento šios Sutarties 1.1. punkte pasirinktą mėnesinį teisinių paslaugų mokestį yra įskaičiuotos visos paslaugos, išskyrus fizinį Teisininkės dalyvavimą arba atstovavimą derybose, teisme ar kitose institucijose. Teisinės paslaugos, reikalaujančios fizinio Teisininkės dalyvavimo ar atstovavimo, teikiamos pagal atskirą Šalių susitarimą.

1.5. Į Kliento pasirinktą mėnesinį teisinių paslaugų mokestį nėra įskaičiuotos papildomos išlaidos (dokumentų tvarkymo ir įforminimo, tarptautinių pokalbių, kopijavimo, kelionės, vertimo paslaugų, žyminio mokesčio, vertimo išlaidos, nekilnojamojo turto registro, juridinių asmenų registro ar kt. pažymų, informacijos surinkimo, pašto išlaidos, teismo išlaidos, mokesčiai, nustatyti įstatymo arba paskirti teismo ar kitų įstaigų bei kitos išlaidos).

1.6. Teisininkės valandinis įkainis už teikiamas teisines paslaugas yra 90 EUR (devyniasdešimt eurų) be PVM už 1 (vieną) darbo valandą. Šis teisinių paslaugų valandinis įkainis taikomas Klientui viršijus pasirinkto pastovių teisinių paslaugų plano suteikiamas valandas, taip pat klientui nepasirinkus jokio mėnesinio pastovių teisinių paslaugų plano.

1.7. Kliento prašymu kas mėnesį kartu su sąskaita apmokėjimui yra pateikiama ir atliktų darbų ataskaita.

1. **SUTEIKIAMŲ TEISINIŲ PASLAUGŲ APIMTIS**
   1. Šalių susitarimu, šios Sutarties pagrindu, Teisininkė įsipareigoja teikti Klientui teisines konsultacijas, rengti teisinius dokumentus ir/ar teikti Klientui reikalingas kitokias teisines paslaugas įstatymų nustatytose ribose, išskyrus teisines paslaugas, reikalaujančias fizinio atstovavimo bei dalyvavimo.
2. **KLIENTO TEISĖS IR PAREIGOS**
   1. Klientas turi teisę gauti maksimaliai operatyvią, Šalių sutartu laiku ir būdu, ekonomiškai ir kuo palankesnėmis sąlygomis Klientui suteiktą kokybišką ir profesionalią teisinę paslaugą.
   2. Klientas turi teisę gauti išsamią informaciją apie jo pavestos užduoties vykdymo eigą, numatomus atlikti teisinius veiksmus bei galimas rizikas.
   3. Klientas turi teisę kartu su sąskaita apmokėjimui gauti Teisininkės pagal šią Sutartį jam per mėnesį atliktų darbų ataskaitą.
   4. Klientas turi teisę bet kada iš anksto šioje Sutartyje nustatyta tvarka ir terminu apie tai informavus atsisakyti Teisininkės teikiamų teisinių paslaugų.
   5. Klientas įsipareigoja bendradarbiauti su Teisininke, suteikti Teisininkei visus reikalingus dokumentus ir būtiną informaciją, reikalingą tinkamai atlikti įsipareigojimus, numatytus šioje Sutartyje, taip pat teikti Teisininkei paaiškinimus.
   6. Klientas įsipareigoja šioje Sutartyje nustatyta tvarka ir terminu atsiskaityti už jam suteiktas teisines paslaugas, atlyginti Teisininkės vykdant šią Sutartį patirtas papildomas išlaidas.
   7. Klientas įsipareigoja nedelsiant informuoti Teisininkę el. paštu apie bet kurias pastabas dėl teikiamų teisinių paslaugų kokybės ar savalaikiškumo, Kliento adreso, el. pašto, telefono ar kitų rekvizitų bei vadovo ar kitų atsakingų / kontaktinių asmenų pasikeitimus.
3. **TEISININKĖS TEISĖS IR PAREIGOS**
   1. Siekiant tinkamai ir kokybiškai suteikti šioje Sutartyje nurodytas teisines paslaugas, Klientas suteikia Teisininkei teisę perįgalioti bet kurį kitą asmenį (profesionalų teisininką) atlikti šioje Sutartyje numatytus veiksmus, taip pat Kliento vardu gauti korespondenciją.
   2. Siekiant tinkamai ir kokybiškai suteikti šioje Sutartyje nurodytas teisines paslaugas, Teisininkė turi teisę savo nuožiūra spręsti, kas iš Teisininkės samdomų teisininkų (advokatų, advokatų padėjėjų ir/ar teisininkų) pagal šią Sutartį vykdys Kliento pavestas užduotis.
   3. Teisininkė turi teisę pranešusi Klientui el. paštu atsisakyti vykdyti Kliento pavestas užduotis, jeigu Klientas pažeidžia šią Sutartį, šioje Sutartyje nustatyta tvarka ir terminais neapmoka jam suteiktų teisinių paslaugų, nebendradarbiauja su Teisininke ar nesilaiko jos nurodymų dėl esminių pavestos užduoties aplinkybių ar bet kokių kitų aplinkybių, dėl ko tolimesnis Teisininkės teisinių paslaugų teikimas Klientui taptų neteisėtas, neetiškas ar netikslingas.
   4. Teisininkė įsipareigoja teisinėmis priemonėmis siekti, kad Kliento pavestos užduotys bei teisiniai klausimai būtų išspręsti kuo greičiau, ekonomiškiau ir kuo palankesnėmis sąlygomis Klientui.
   5. Teisininkė tiek šios Sutarties galiojimo metu, tiek ir ją nutraukus, užtikrina visišką Kliento interesų ir informacijos apie jį, kuri Teisininkei taps žinoma vykdant šią Sutartį, konfidencialumą.
4. **TEISINIŲ PASLAUGŲ KAINA, JOS APSKAIČIAVIMO FORMA, MOKĖJIMO TVARKA IR TERMINAI**
   1. Klientas įsipareigoja atsiskaityti už suteiktas teisines paslaugas pagal šios Sutarties 1.1. punkte pasirinktą pastovių teisinių paslaugų planą ir jo kainą. Klientas įsipareigoja apmokėti jo pasirinkto pastovių teisinių paslaugų plano kainą prieš Teisininkei pradedant teikti teisines paslaugas, bet ne vėliau kaip iki einamojo mėnesio 5 dienos pervesdamas sąskaitoje nurodytą sumą į sąskaitoje nurodytą Teisininkės atsiskaitomąją banko sąskaitą.
   2. Klientui viršijus jo pasirinkto pastovių teisinių paslaugų plano suteikiamas valandas, Klientas turi teisę jo pasirinktą teisinių paslaugų planą pakeisti į didesnę teisinių paslaugų teikimo trukmę suteikiantį pastovių teisinių paslaugų planą.
   3. Klientui viršijus šios Sutarties 1.1. punkte pasirinkto pastovių teisinių paslaugų plano suteikiamas valandas bei nepasirinkus kito, suteikiančio didesnę teisinių paslaugų teikimo trukmę, teisinių paslaugų plano, Klientas įsipareigoja už jo pasirinkto pastovių teisinių paslaugų plano suteikiamas valandas viršytą laiką mokėti Teisininkei po 90 EUR (devyniasdešimt eurų) be PVM už kiekvieną papildomą 1 (vieną) darbo valandą.
   4. Atskiroms teisinėms užduotims vykdyti Šalys turi teisę sudarant atskirą rašytinį susitarimą susitarti dėl kitokio Teisininkės honoraro dydžio ir jo apmokėjimo tvarkos nei numatyta šioje Sutartyje.
   5. Klientas įsipareigoja ne vėliau kaip per 3 (tris) dienas nuo sąskaitos gavimo dienos papildomai apmokėti Teisininkės vykdant šią Sutartį patirtas papildomas išlaidas, nurodytas Sutarties 1.5. punkte.
   6. Klientui šioje Sutartyje nustatyta tvarka ir terminais neapmokėjus Teisininkės už suteiktas teisines paslaugas pateiktų sąskaitų, Teisininkė už kiekvieną pradelstą atsiskaityti dieną skaičiuoja 0,05 % dydžio delspinigius nuo neapmokėtos sumos. Delspinigiai turi būti apmokami kartu su kito mėnesio teisinių paslaugų apmokėjimu arba pagal Klientui pateiktą sąskaitą ne vėliau kaip per 3 (tris) dienas nuo sąskaitos gavimo dienos.
   7. Klientui šioje Sutartyje nustatyta tvarka ir terminais neapmokėjus Teisininkės už suteiktas teisines paslaugas pateiktų sąskaitų, Teisininkė turi teisę neteikti Klientui teisinių paslaugų ir/arba nutraukti šią Sutartį.
5. **ŠALIŲ ATSAKOMYBĖ**
   1. Teisininkė įsipareigoja atlyginti Klientui savo neteisėtais veiksmais padarytą žalą.
   2. Klientas, pradelsęs pateikti Teisininkei reikalingus dokumentus ir/ar kitą informaciją, susijusią su šioje Sutartyje apibrėžtų teisinių paslaugų teikimu, arba Teisininkei pradėjus teisinių paslaugų teikimą negavus šia Sutartimi nustatyto atlyginimo už teisines paslaugas, Klientas nusprendžia atsisakyti Teisininkės teikiamų teisinių paslaugų ir šią Sutartį nutraukti, Klientas įsipareigoja sumokėti Teisininkei atlyginimą už atliktus, bet dar neapmokėtus darbus pagal Teisininkės pateiktą atliktų darbų ataskaitą ir sąskaitą, taip pat kitus Sutartyje nurodytus mokėjimus.
   3. Klientas pradelsęs atsiskaityti su Teisininke už suteiktas teisines paslaugas šioje Sutartyje nurodytu terminu, suteikia Teisininkei teisę nedelsiant sustabdyti teisinių paslaugų teikimą bei nutraukti šią Sutartį apie tai įspėjus Klientą el. paštu prieš 1 (vieną) kalendorinę dieną. Visais kitais šiame punkte nenumatytais atvejais Teisininkė turi teisę sustabdyti teisinių paslaugų teikimą ir nutraukti šią Sutartį apie tai įspėjus Klientą el. paštu prieš 5 (penkias) kalendorines dienas.
   4. Šalis, nevykdanti sutartinių įsipareigojimų dėl nenugalimos jėgos *(force majore)* aplinkybių poveikio, atleidžiama nuo netesybų, nuostolių atlyginimo, baudų ar kitų Sutartyje nustatytų sankcijų tol, kol egzistuoja pagrindas atleisti nuo atsakomybės. Nenugalimos jėgos aplinkybėmis vadinamos nepaprastos aplinkybės (kaip tai yra apibrėžta LR Civiliniame kodekse), kurių negalima nei numatyti arba išvengti, nei kuriomis nors priemonėmis pašalinti, ir dėl kurių Šalys negali visiškai ar iš dalies vykdyti savo įsipareigojimų. Piniginių lėšų neturėjimas nelaikomas nenugalimos jėgos aplinkybe.
   5. Įsipareigojimų pagal šią Sutartį vykdymas atidedamas, kol galioja nenugalimos jėgos aplinkybės, trukdančios vykdyti sutartinius įsipareigojimus, arba kol realiai tampa įmanoma vykdyti Sutartimi prisiimtus įsipareigojimus, atsižvelgiant į įsipareigojimų nevykdančios Šalies gebėjimą atnaujinti veiklą. Atidedant įsipareigojimų pagal šią Sutartį vykdymą, yra sustabdomas ir Teisininkės teisinių paslaugų pagal šią Sutartį teikimas, jeigu Šalys nesusitarė kitaip.
6. **GINČŲ SPRENDIMO TVARKA**
   1. Visi nesutarimai ir ginčai kylantys dėl šios Sutarties sprendžiami taikiai derybų keliu. Ginčo nepavykus išspręsti taikiai jis sprendžiamas Lietuvos Respublikos įstatymų nustatyta tvarka. Šalių susitarimu bylos teismingumas nustatomas Kauno mieste.
7. **SUTARTIES GALIOJIMO TERMINAI IR NUTRAUKIMO TVARKA** 
   1. Ši Sutartis įsigalioja jos pasirašymo dieną ir yra neterminuota. Sutarties nuostatos dėl Klientui suteiktų teisinių paslaugų, delspinigių ar papildomų išlaidų apmokėjimo galioja iki visiško pagal šią Sutartį kylančių įsipareigojimų įvykdymo.
   2. Šalys gali vienašališkai nutraukti šią Sutartį įspėjusi viena kitą prieš 5 (penkias) kalendorines dienas. Sutarties nutraukimas įsigalioja nuo kito mėnesio 1 (pirmos) dienos, išskyrus Sutarties 6.3. punkte numatytą atvejį, kai Sutartis nutraukiama Teisininkės iniciatyva dėl to, kad Klientas yra pradelsęs atsiskaityti su Teisininke už jam suteiktas teisines paslaugas – šiuo atveju Sutarties nutraukimas įsigalioja kitą dieną po Teisininkės pranešimo apie Sutarties nutraukimą.
   3. Nutraukiant Sutartį, Klientas įsipareigoja pilnai atsiskaityti už neapmokėtas iki Sutarties nutraukimo suteiktas paslaugas ir/ar kitas pagal Sutartį iki nutraukimo dienos taikytas mėnesinio pastovių teisinių paslaugų plano ar kitas mokėtinas sumas. Šalims nutraukus Sutartį, ši Kliento pareiga išlieka ir po Sutarties nutraukimo iki pilno šio įsipareigojimo įvykdymo.
8. **KITOS SĄLYGOS**
   1. Klientui aiškiai ir suprantamai yra išaiškinta, kad visos Sutarties nuostatos gali būti keičiamos pagal Kliento interesus. Pasirašydamas šią Sutartį Klientas patvirtina, kad šioje Sutartyje įtvirtintų nuostatų keisti nepageidauja ir jos visiškai atitinka jo interesus ir valią.
   2. Ši Sutartis surašyta lietuvių kalba dviem vienodą juridinę galią turinčiais egzemplioriais ir pasirašyta Šalių įgaliotų atstovų bei įteikta kiekvienai Šaliai el. paštu.
   3. Visi pakeitimai ir papildymai prie šios Sutarties galioja, jeigu jie yra sudaryti raštu ir pasirašyti abiejų Šalių.
   4. Visi pranešimai, sąskaitos, atliktų darbų ataskaitos ir kiti dokumentai siunčiami el. paštu.
   5. Visi su šia Sutartimi susiję Šalių dokumentai laikomi tinkamai įteiktais kitai Šaliai, jeigu jie perduoti Šalims ar jų atstovams išsiunčiant juos Šalių Sutartyje nurodytu elektroniniu paštu. Šalys taip pat susitaria, kad visi elektroniniu paštu siunčiami Šalių dokumentai laikomi gautais jų išsiuntimo dieną.

|  |  |  |
| --- | --- | --- |
|  |  |  |